આ ફિલ્મમાં બધાં જ પાત્રો ચોટ્ટાં છે. જોકે એક ઇમરાન હાશ્મીને બાદ કરતાં એક પણ કલાકાર તેના રોલમાં કમ્ફર્ટેબલ હોય એવું જણાતું નથી. ઇમરાન હાશ્મીનું તો જાણે સમજ્યા કે તેને ગ્રે શેડ ધરાવતા રોલ કરવાની ફાવટ આવી ગઈ છે, પરંતુ પરેશ રાવલ શાતિર દિમાગ ધરાવતા ચોરને બદલે કોઈ બીમાર આધેડ જેવા વધુ લાગે છે. આમ તો તેઓ ફિલ્મમાં ઇમરાનના ગુરુ બને છે, પરંતુ હરામ જો સમ ખાવા પૂરતી એક પણ નવી ટ્રિક શીખવતા હોય તો. જાણે લાંબો સમય કોમામાં રહ્યા પછી જાગ્યો હોય એવા દેખાતા દીપક તિજોરીને સ્ક્રીન પર જોવો ગમે છે, પણ થોડી વારમાં જ બિચારાની ગેમ ઓવર થઈ જાય છે.